Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Juuda ja Samaaria maakondades Läänekaldal toimus kokkupõrkeid,
Jeruusalemma vanalinnas peatas politsei aga terroristi.
Iisrael avas saatkonna Bahreinis,
kui Paapua Uus-Guineast sai neljas riik,
mis avas saatkonna Jeruusalemmas.
Iisraeli president Isaac Herzog lõpetas ametlikud riigivisiidid
Slovakkiasse ja Austriasse.
Juudas ja Samaarias Läänekaldal
teatati öösel vägivaldsetest kokkupõrgetest
seoses Iisraeli kaitseaparaadi visa võitlusega terrorismi vastu.
Iisraeli Kaitsejõud (IDF), Julgeolekuagentuur (ISA)
ja piiripolitsei eriüksused tegid palestiinlaste aladel ulatuslikke reide,
mille käigus vahistati 19 terroritegevuses kahtlustatavat.
Lisaks konfiskeeriti suures koguses relvi,
sh kasutusvalmis isetehtud lõhkekehi.
Lisaks mitmes paigas tekkinud märulitele ja tulevahetustele
lõhati improviseeritud lõhkekeha
IDF lahinguinseneride auto all,
mis otsis kergsoomukitele mõeldud lõhkeaineid.
Õnneks ei saanud iisraellaste seas keegi mainitud intsidentides viga.
Iraani käsilane Palestiina Islamidžihaad (PIJ) aga kinnitas,
et üks nende agentidest hukkus tulevahetuses Iisraeli eriüksuslastega.
Okupatsiooniväed tungisid koidikul meie põgenikelaagrisse.
Neid oli palju ja panime neile vastu lõhkekehade ja tugeva püssitulega
ning kahjustasime nende sõidukeid.
Paralleelselt põhjalike terrorismivastaste operatsioonidega
Juudas ja Samaarias,
toimus eile õhtul kell 21.05 intsident Jeruusalemma vanalinnas,
kus noaga relvastatud islamistlik palestiinlanna
püüdis pussitada Iisraeli politseinikku.
Vanalinnas Huta värava juures toimunud rutiintegevuse käigus
viskus üks naine minu poole ja hakkas mind jõuliselt vöökohta torkima.
Mõistsin kohe, et tegu on terroristiga. Sellegipoolest ei avanud ma tuld,
sest liikvel oli palju jalakäijaid, palvetajaid, kes väljusid Templimäelt.
Tõukasin teda käte ja jalgadega ja püüdsin teda jõuga neutraliseerida.
Ta langetas noa. Kui ta oli vaigistatud ja oht möödas,
sai minu ja meie naabruse piirivalve- tiim temast jagu ja vahistasin ta.
Hoolimata korduvatest löökidest vöökohta, ei saanud politseinik viga,
sest nuga ei läbistanud tema soomusvesti.
Vahepeal püüab USA tõhustada jõupingutusi
pingete leevendamiseks Iisraeli ja palestiinlaste terrorirühmituste vahel
Egiptuse vahendusel.
Need langevad kokku Ameerika teiste ponnistustega
leida võimalusi kauase Iisraeli- Liibanoni konflikti lahendamiseks,
eriti seoses maapiiri märgistamisega,
mida Hezbollah' on kasutanud küüniliselt õigustava motiivina
korduvateks provokatsioonideks juudiriigi vastu.
USA presidendi globaalse taristu ja energiajulgeoleku erikoordinaator
Amos Hochstein külastab regiooni,
et pidada kõnelusi nii Jeruusalemma kui Beiruti ametnikega.
Pärast kohtumist Liibanoni võimudega rõhutas Hochstein,
et vestlused aitavad lõpuks otsustada,
kas uue diplomaatilise tõuke ajastus võib viia uue võimaluseaknani.
Viimase paari päeva jooksul
kuulasin siin Liibanoni valitsuse seisukohti,
et minna siis lõunasse ning näha ise sinist joont
ja seda ümbritsevaid piirkondi. Et mõista ja rohkem teada saada,
mida on vaja, et potentsiaalselt tulemust saavutada.
Nüüd on aeg kuulda teise poole seisukohti, ja anda hinnang,
kas on õige aeg ja kas meil on võimalik seda saavutada.
On selge, et USA toetab alati poliitikat,
mis võimaldab stabiilsust ja julgeolekut.
Kui Hochstein töötab Liibanoni-Iisraeli rindel,
siis USA riikliku julgeoleku nõukogu
Lähis-Ida ja Põhja-Aafrika koordinaator
ning presidendi aseabi Brett MacGurk
sõitis Washingtoni jõupingutuste osana Saudi Araabiasse,
et realiseerida võimalik leping, mis hõlmaks ka suhete normaliseerimist
Jeruusalemma ja Riyadhi vahel.
Samal ajal - kolm aastat pärast Aabrahami lepingute sõlmimist
ekspresident D. Trumpi ajal,
võõrustas Bahreini välisminister Abdullatif al-Zayani Manamas
Iisraeli välisministrit Eli Cohenit,
kes avas Pärsia lahe kuningriigis Iisraeli saatkonna.
Mul on suur heameel seista täna siin
ja tähistada Iisraeli uue saatkonna avamist Bahreinis.
See sündmus tähistab meie ühist pühendumust
kahepoolsete suhete tugevdamisele ja arendamisele,
mis lõppkokkuvõttes teenib kõigi meie regiooni rahvaste rahu,
julgeoleku ja heaolu parimaid huve.
Jeruusalemma esidiplomaat aga väljendas Iisraeli sügavat tänu
süvenevate suhete eest Bahreiniga
ja kiitis Jumalat Iisraeli saatkonna rajamise eest kuningriigi pealinnas.
Meil on juudiusus õnnistus ajalooliste sündmuste tähistamiseks:
"Et andsid meile elu, hoidsid meid alal
ja aitasid meil jõuda sellesse ajahetke." Aamen.
Leidsin siin Manamas tõelise partneri,
kes edendab meie ühiseid huve,
ja sõbrad, kes jagavad mõõdukuse,
sallivuse ja stabiilsuse väärtust.
Aabrahami lepingud allkirjastati peaaegu kolme aasta eest
meie peaministri Benjamin Netanyahu ja ka teie ekstsellentsi,
Bahreini Kuningriigi peaministri poolt tol ajaloolisel sündmusel.
See tähistas viimase 20 aasta
dramaatilisima muutuse algust Lähis-Idas.
Lähis-Ida riigid on sisenenud uude
koostöö, stabiilsuse, heaolu ja rahu ajastusse,
mis on vaprate juhtide poolt sõlmitud
rahu ja normaliseerimislepingute tulemus.
Jeruusalemmas avas täna saatkonna Paapua Uus-Guinea,
kellest sai neljas riik, mis avas saatkonna Iisraeli pealinnas.
Okeaania riigi peaminister James Marape,
kes on uuesti sündinud kristlane,
saabus Iisraeli pastorite delegatsiooni eesotsas,
et tähistada riigi saatkonna avamist.
Ta märkis, et plaanib sõlmida ka rea teineteisemõistmismemorandumeid
Port Moresby koostöö süvendamiseks Jeruusalemmaga
pikas reas valdkondades.
Iisrael on esimene samm, uus ettevõtmine saatkonna avamisega siin
ja lähedasemateks kahepoolseteks suheteks.
See on meile tähtis ka kristliku riigina.
Euroopas lõpetas Iisraeli president Isaac Herzog
2-päevase ringreisi Slovakkiasse ja Austriasse,
kus ta toonitas Iisraeli sügavat sidet mõlema riigiga.
Esmalt võõrustas Iisraeli riigipead
tema Slovakkia kolleeg Zuzana Caputova,
kellele president Herzog rõhutas isiklikku tänu
Slovakkia võitluse eest antisemitismiga.
Tänan teid, proua President, sooja vastuvõtu eest.
Iisraeli riigi ja kodanike nimel
õnnitlen teid ja kogu Slovakkia rahvast
ning soovin teile jätkuvat heaolu ja kasvu -
nii rahva kui ka riigina.
Tervitan Slovakkia tähtsaid ja jõulisi jõupingutusi
antisemitismi ja holokausti eitamise likvideerimiseks,
mis tõstavad pead ja ohustavad moraalseid väärtusi, õiglust
ja inimväärikust - nii Slovakkias kui ka kogu Euroopas.
President Herzog rõhutas ka
Lähis-Ida selgelt prognoositavaid probleeme ja avaldas lootust,
et rohkem Euroopa riike ühineb Slovakkia toetusega Iisraelile
pimeduse, vihkamise ja terrorismi vastu.
Elame ajal, mil Lähis-Ida on muutumas ühest otsast teise.
Piirjooned pimeduse, vihkamise ja terrorismi
ning valguse, progressi, rahu ja sõpruse jõudude vahel
on täna selgemad kui kunagi varem.
Mul on hea meel, et Slovakkia toetab Iisraeli nendes olulistes küsimustes
ning seisab kindlalt ja stabiilselt
kriitilise poliitvõrrandi õigel poolel.
Kutsun teisi riike kogu Euroopas järgima teie eeskuju.
Pärast reisi Bratislavasse sõitis president Herzog edasi Viini,
kus ta kohtus oma Austria kolleegi Alexander van der Belleniga
ja seejärel Austria kantsleri Karl Nehammeriga.
Aitäh, et vaatasite TV7 Iisraeli Uudiseid!
Osutaksin, et TV7 Iisrael on annetuspõhine teenistus.
Kui meie saated teid õnnistavad ja soovite aidata neid eetris hoida,
kaaluge palun annetuse tegemist.
Seda saab teha meie veebilehel www.tv7israelnews.com
Julgustan ka palvetama tagakiusatud vendade-õdede eest maailmas
ning paluma rahu ja päästet Jeruusalemmale ja Iisraelile.
Olen Jonathan Hessen. Õnnistatud õhtut! Homseni!
Tõlge: Monika Jaaguri